מריח לא טוב: קבלן ביוב מגוש חלב נעצר בחשד להעלמת הכנסות בערך של כ-3 מיליון ₪ - חדש בגליל
מריח לא טוב: קבלן ביוב מגוש חלב נעצר בחשד להעלמת הכנסות בערך של כ-3 מיליון ₪
עומר זיידאן מרואן (49), קבלן לעבודות תשתית וביוב מגוש חלב נעצר באמצע השבוע בחשד להשמטת הכנסות בהיקף של 3 מיליון ₪.
פקיד שומה חקירות חיפה והצפון חקר את החשוד ומבקשת המעצר נגדו עולה כי בשבע השנים האחרונות כששימש כקבלן משנה לעבודות תשתית וביוב, במטרה להסתיר את עיסוקו וכדי להתחמק מתשלום מסים, הוא הנפיק ללקוחותיו חשבוניות של עוסקים אחרים ובמקביל פרע את הצ’קים שקיבל מהם אצל נותני שירותי מטבע באזור הצפון. בחיפוש שנערך בביתו נתפס תיק שחור ובו מגוון חותמות וחשבוניות ע”ש עוסקים אחרים.
השופטת סגנית הנשיא טל תדמור זמיר נעתרה לבקשת היחידה החוקרת לעצור את החשוד לאור העובדה שפעל להסתתר מאחורי ישויות אחרות והיא אישרה את הסכמת הצדדים למעצר מלא של החשוד עד ליום חמישי (21.6.18) בשעה 14:00. עוד נקבע כי יחתמו ערבויות כספיות: ערבות עצמית בסך 250,000 ₪ וערבות צד ג’ בסך 150,000 ₪ ונקבע איסור יציאה מהארץ ואיסור יצירת קשר עם מעורבים נוספים בפרשה.
קודםהקודםסגירת מעגל: לוחמי חטיבות התש”ח השתתפו בפאנל עם לוחמי חטיבת יפתח
הבאחופשה נעימה: כ- 150 אלף תלמידי העל יסודי בצפון יוצאים היום לחופשת הקיץהבא